Diari Oficial de la Generalitat Valenciana


Sumari del DOGV 5886, del 05-11-2008 (2008/12566)

RESOLUCIÓ de 25 de març de 2008, de la Direcció General per al Canvi Climàtic, per la qual s'atorga a l'empresa Colores Cerámicos Elcom, SL l'autorització ambiental integrada per a una indústria de fabricació de colors ceràmics al terme municipal de Manises.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5886

Data del DOGV
:   05-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12022


Data del document
:   25-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Manises
    * ceràmica
    * empresa privada

RESOLUCIÓ de 25 de març de 2008, de la Direcció General per al Canvi Climàtic, per la qual s'atorga a l'empresa Colores Cerámicos Elcom, SL l'autorització ambiental integrada per a una indústria de fabricació de colors ceràmics al terme municipal de Manises. [2008/12654]  
Vistos els documents que es troben en l'expedient 078/06 IPPC, instruït a instàncies de l'empresa Colores Cerámicos Elcom, SL a fi d'obtenir l'autorització ambiental integrada per a una instal·lació de fabricació de colors ceràmics, s'emet aquesta resolució de conformitat amb els següents  
Antecedents de fet  
Primer. Amb data 6 de juny de 2006, José Pedro León Sebastiá, en representació de l'empresa Colors Cerámicos Elcom, SL amb CIF B-46350740 i domicili a l'efecte de notificacions al polígon industrial l'Aeroport, carrer de Manuel Montoro García, núm. 8, del terme municipal de Manises (València), presenta al Registre General de la Conselleria de Territori i Habitatge una sol·licitud d'autorització ambiental integrada per a l'activitat de fabricació de colors ceràmics, que es detalla en l'annex I.  
A la sol·licitud s'adjunta una còpia compulsada de la sol·licitud de l'informe de compatibilitat urbanística presentada a l'Ajuntament de Manises amb data 23 de novembre de 2005.  
Segon. Amb data 6 de juliol de 2006 la Conselleria comunica a l'empresa l'admissió a tràmit de la sol·licitud i es remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Amb data 20 d'octubre de 2006 l'empresa presenta la documentació necessària per a la tramitació de l'expedient, a requeriment de la Conselleria.  
Tercer. Amb data 12 de desembre de 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març i se'n publica l'anunci en el Diari Oficial de la Generalitat Valenciana (DOGV núm. 5405).  
Durant aquest període no es presenten al·legacions al projecte ni a aquesta Conselleria ni a l'Ajuntament de Manises. En l'expedient consta el certificat de la informació pública.  
Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Quart. Amb data 5 de febrer de 2007 el Departament d'Urbanisme de l'Ajuntament de Manises emet un informe pel qual sol·licita al promotor que complete la documentació presentada inicialment i se n'emet un nou informe amb data 16 de juliol de 2007 en el qual es manifesta que «s'ha de legalitzar la planta primera d'aquesta activitat i s'ha de justificar el compliment de l'Ordenança municipal d'indústria i activitats; de l'article 7.32 Condicions particulars d'ús, de la modificació puntual del PGOU i PRI Sant Jeroni, del Reglament de seguretat contra incendis als establiments industrials (RD 2267/2004) i la resta de normativa que hi és aplicable.»  
Amb data 7 de febrer de 2007 l'Ajuntament de Manises remet l'informe de l'arquitecte tècnic municipal sobre l'adequació al planejament municipal d'activitat. S'informa que «L'emplaçament proposat per a l'activitat està classificat i qualificat pel Pla general d'ordenació urbana de Manises com a sòl urbà industrial de l'aeroport. (...) L'activitat proposada sí que és compatible, a l'emplaçament proposat, amb els usos permesos pel Pla general d'ordenació urbana de Manises i per l'Ordenança municipal d'indústria i activitats com també les específiques del polígon industrial on es pretén ubicar la instal·lació, sempre que s'ajuste a les limitacions establides en l'article 7.32. Condicions particulars dels usos, modificació puntual número 8 del PGOU de Manises.»  
Cinqué. Amb dates 17 d'abril i 14 de febrer de 2008 el promotor presenta documentació a requeriment d'aquesta Conselleria.  
Sisé. Amb data 14 de març de 2008 es realitza el tràmit d'audiència a l'interessat.  
Així mateix, s'han incorporat a l'expedient els informes emesos pel Servei de Residus Industrials, el Servei de Residus Urbans i el Servei de Protecció de l'Ambient Atmosfèric.  
Seté. Amb data 25 de març de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 078/06 IPPC de sol·licitud d'autorització ambiental integrada, promoguda per Colores Cerámicos Elcom, SL.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 4.2.e) de l'annex I de la Llei 16/2002.  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana. També s'ha tingut en compte el que preveu la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental i fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Colores Cerámicos Elcom, SL l'autorització ambiental integrada per a les instal·lacions destinades a la fabricació de colors ceràmics, que s'han de desenvolupar a la planta situada a Manises (València), referent al Projecte bàsic per a autorització ambiental integrada, de data 19 de maig de 2006, visat per l'Il·lustre Col·legi Oficial de Químics de la Comunitat Valenciana amb data 31 de maig de 2006 i subscrit per Vicente Lázaro Soriano, la qual queda inscrita en el Registre General d'Instal·lacions IPPC de la Comunitat Valenciana amb el número 141-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus descrits en la documentació i que, per tant, s'autoritzen són els següents:  
  
\*\*\*\*\*\*\*\*\*\*\*\*\*\*\*\*\*\*\*\*\*\*  
  
S'exclouen d'aquesta autorització els focus de contaminació no sistemàtica, els dels equips utilitzats per a la investigació, el desenvolupament i l'experimentació de nous productes i processos, i els dels serveis d'aigua calenta sanitària i calefacció de les instal·lacions, que es regiran per la seua normativa específica.  
Els valors límit d'emissió per a focus canalitzats i la periodicitat de controls per ECMCA seran els següents:  
1.2.Control de les emissions  
1.2.1.Sistemes de depuració de partícules  
A fi d'evitar l'emissió difusa de pols, es duran a terme les mesures següents:  
Instal·lacions d'emmagatzemament tancades.  
Tancament i despolvorització dels sistemes de transport de materials pulverulents que tinguen la consideració de focus de contaminació sistemàtica.  
En un termini màxim de tres mesos s'haurà de presentar un pla de prevenció i control de l'estat de les mànegues dels filtres de despressurització associats als equips d'aspiració de les zones de molins de martells, mescladora i molí de boles, zona de bàscules, dosificació/envasament i manipulació, per a la seua valoració i aprovació per aquesta Conselleria.  
1.2.2. Condicions de presa de mostres i expressió de resultats  
Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera ha de garantir una correcta dispersió dels contaminants emesos. Concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga de manera que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i justifique tècnicament la influència de l'efecte down-wash (turbulència o rebuf).  
La temperatura dels gasos en el punt de mostratge serà preferiblement menor de 200ºC i s'haurà de garantir que en cap cas supere els 300ºC.  
Les mesures es realitzaran en condicions normals d'operació de les instal·lacions, es registraran els paràmetres que les determinen i es cobriran les diferents tipologies o els grups de productes que es fabriquen a cada instal·lació.  
Les concentracions mesurades sempre es referiran a condicions normals de pressió i temperatura (101,3 kPa, 273 K), en base seca i per a un contingut de O2 del 15%.  
Les mesures de fluor es realitzaran amb sondes de tefló o material teflonat o d'un material resistent a l'atac àcid, d'acord amb la norma ISO 15.713:2006.  
2.Soroll  
S'adoptaran les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels seus informes complets.  
3. Abocaments  
3.1. Aigües residuals industrials, sanitàries i pluvials  
Les instal·lacions disposen d'una xarxa separadora d'aigües residuals sanitàries i industrials.  
Les aigües residuals sanitàries s'aboquen directament al clavegueram municipal de Manises.  
Les aigües residuals industrials procedeixen de les operacions de neteja d'equips (bombos de mòlta humida i filtració). Abans de l'abocament al col·lector municipal es realitza un tractament d'aquesta aigua mitjançant la seua circulació a través d'una sèrie d'arquetes de decantació. Se n'han de retirar els fangs decantats per part d'un gestor autoritzat.  
Es disposa d'una xarxa de recollida de pluvials. Les aigües pluvials de vessament de les teulades s'evacuen al col·lector municipal o per vessament cap a l'exterior de les instal·lacions.   
En l'expedient consta la concessió de permís d'abocament de l'Ajuntament de Manises a la xarxa de clavegueram de sanejament   
d'aquest terme municipal de les aigües residuals generades a la instal·lació.  
S'han de complir totes les condicions establides en l'Ordenança municipal d'aigües residuals. En aquest sentit, qualsevol alteració del règim d'abocaments haurà de ser notificada de manera immediata a l'Ajuntament, en les condicions establides en l'esmentada ordenança.  
Es garantirà la inexistència d'abocament d'aigües residuals, industrials i domèstiques a un domini públic hidràulic (abocament zero).  
Queda prohibit qualsevol tipus d'abocament d'aigües residuals a domini públic hidràulic.  
4. Protecció del sòl i de les aigües subterrànies  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que posteriorment puguen demanar-se al titular de l'activitat informes complementaris o periòdics més detallats, tal com es preveu en l'article 3.3 i 3.4 de l'esmentat reial decret.  
Així mateix, el titular de l'activitat està obligat al que disposa el punt 5 de l'article 3 del RD 9/2005, en el cas que a l'emplaçament anara a assentar-se una activitat diferent de l'actual o canviara l'ús del sòl i també a allò contingut en l'article 8 del mateix reial decret referit a la publicitat registral.  
No es realitzarà cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza l'empresa Colores Cerámicos Elcom, SL per a la producció dels residus següents, sempre que la seua capacitat de generació anual siga de l'entorn de la magnitud que a continuació es detalla i la producció de producte acabat a les instal·lacions del centre productiu detallat en l'annex I siga de l'entorn de 128 t/any.  
El centre productiu de Colores Cerámicos Elcom, SL s'inscriu en el Registre de Petits Productors de Residus de la Comunitat Valenciana, d'acord amb el que estableix l'article 46 de la Llei 10/2000, de 12 de desembre, de residus de la Comunitat Valenciana.   
Els residus podran ser emmagatzemats durant un període igual o inferior a un any, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període.   
L'emmagatzemament temporal de residus perillosos es realitzarà en una àrea separada i delimitada on es segregaran els diferents tipus de residu, haurà d'estar convenientment senyalitzat i es realitzarà en un lloc amb teulada, de manera que no puga entrar aigua de pluja, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos es lliuraran a gestors que disposen de la corresponent autorització administrativa per a la seua gestió.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les seues quantitats habituals generades que puga alterar el que estableixen aquestes condicions es comunicarà a la Direcció General per al Canvi Climàtic.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Així mateix, s'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex III del Reial decret 833/88.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents a les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això en pot resultar l'incompliment dels límits imposats, s'haurà de comunicar immediatament la indicada situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- causes de l'incident  
- hora en què es va produir i la seua duració  
- característiques de l'emissió o abocament  
- mesures correctores adoptades  
- hora i forma en què es va comunicar el succés  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14887:1996.  
Així mateix, quan es determine el cessament de l'activitat, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de complir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, dels conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desplega el reglament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
8. E-PRTR  
Abans de l'1 de març de cada any, s'haurà de notificar a la Direcció General per al Canvi Climàtic d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtica un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. Aquesta visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 25 de març de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Colores Cerámicos Elcom, SL és una indústria dedicada a la fabricació de colors ceràmics i composicions, amb emplaçament al polígon industrial l'Aeroport, c/ Manuel Montoro García, núm. 8, de Manises.  
La capacitat de producció és de 100 t/any de colors ceràmics i 90 t/any de composicions.  
Les instal·lacions es troben completament tancades excepte un xicotet pati en què no es desenvolupa cap activitat productiva. No hi ha emmagatzemaments a la intempèrie ni el maneig de substàncies pulverulentes es realitza a l'exterior de les instal·lacions.  
El procés s'inicia amb un control de qualitat fisicoquímic de totes les matèries primeres que s'han d'utilitzar i, una vegada avaluades positivament, es dosifiquen segons la formulació de cadascun dels productes.  
A continuació es mesclen els components. Si es tracta d'una composició ceràmica, el procés acaba després del control de qualitat del producte final i l'envasament.  
Per a l'obtenció d'un color ceràmic, després de la mescla se sotmet a un procés de calcinació amb una mòlta posterior que es pot efectuar per via seca o per via humida.  
Si la mòlta es realitza per via seca, s'envasa el producte, després del control previ de qualitat final. En canvi, si la mòlta és per via humida, el procés continua amb una filtració, assecatge i micronització. Finalment es realitza el control de qualitat del producte final i l'envasament.  
L'empresa disposa d'un laboratori en què es realitzen proves de productes per a comprovar la seua adequació als requeriments i les especificacions dels clients i a la reglamentació aplicable.  
Únicament hi ha dos focus d'emissió canalitzats. Són els associats al forn de calcinació i a l'assecador que empren gas natural com a combustible.  
Es disposa de sistemes d'aspiració per a partícules en les zones de molins de martells, mescladora i molí de boles, zona de bàscules, dosificació/envasament i manipulació, que es canalitzen a filtres de mànegues per a la seua depuració. Les partícules recollides als filtres es gestionaran a través d'un gestor autoritzat.  
Les instal·lacions disposen d'una xarxa separadora d'aigües residuals sanitàries i industrials.  
Les aigües residuals sanitàries s'aboquen directament al clavegueram municipal de Manises. I les residuals industrials, que procedeixen de les operacions de neteja d'equips (bombos de mòlta humida i filtració), es condueixen a través d'un conjunt d'arquetes de decantació que permet eliminar el material particulat que puga contenir, abans del seu abocament al col·lector municipal. S'han de retirar els fangs decantats per part d'un gestor autoritzat.  
Les aigües pluvials de vessament de les teulades s'evacuen al col·lector municipal o per vessament cap a l'exterior de les instal·lacions.  
En la planta es produeixen una quantitat de residus perillosos inferior a 10 tones anuals, que s'emmagatzemen sota una coberta fins a la seua recollida periòdica per un gestor autoritzat.